
מדינת ישראל
מינהל התכנון

בקשת חופש מידע – 3056-24-0011

השכונה "רעות" הוקמה בהמשך להחלטת ממשלה 1196 מיום 25/12/1985 ובשנותיה הראשונות  (1990 - 2002) הייתה חלק מהמועצה המקומית "מכבים רעות".
את השכונה הקימה עמותת משתכנים , כאשר לאחר הקמתה של הרשות המקומית היו
תושבים מקרב חברי העמותה אשר כיהנו  בתפקידי חברי מועצה במועצה שהוקמה.
לצד המועצה המקומית הוקמה גם "ועדה מקומית לתכנון ולבניה מכבים רעות" , כאשר
ר' המועצה דאז מר. משה ספקטור ז"ל , כיהן גם כיו"ר הועדה המקומית לתכנון ולבנייה.
בשנת 1997 פרסמה הועדה המקומית לתכנון ולבנייה 2 תוכניות תב"ע העוסקות בשכונה :
מר/מק/ 177 / 14 + מר /177 / 15 , כאשר באותה עת אף נשכר שמאי אשר הכין חוות
דעת שמאית מקצועית ולוח שומה בהתאם לנדרש בתוספת השלישית לחוק התכנון והבנייה.
לוח השומה האמור פורסם לציבור , נתלה על לוח המודעות במשרדי הוועדה, וחברים
ותיקים שכיהנו  אז כחברי מועצה  עדכנו כי באחת מישיבות המועצה דיווח מר. ספקטור
המנוח כי "התקבלו כל האישורים מהוועדה המחוזית לתכנון ולבנייה אודות פרסום לוח
השומה האמור והפעלתו אושרה" .
במסגרת חוק חופש המידע  אנו מבקשים לקבל עותק  מסיכום הדיון שהתקיים לאחר קבלת חוות הדעת השמאית המצורפת של השמאי שאול רוזנברג , בו אישרה הוועדה המחוזית לתכנון
ובנייה  ברמלה  את השימוש בלוח השומה האמור.

